nemogućnosti da se s Tobom sjedinim u nebu, budem s 
Tobom sjedinjena na zemlji u patnjama« (ŽIVOT, od bl. 
Rajmunda, II, pogl. 6). ' e ' 


Zaključak: Briga oko obnove Crkve mora biti postav- 
«ljena u atmosferu nadnaravi, jer za Boga se ne može raditi 
bez njega. U Primjenjivanju sredstavA misterija spasenja 
moramo se najprije osloniti na Božju pomoć, jer bez njega 
ne možemo ništa učiniti (Iv 15, 5). Prema tome istinski 
reformatori Crkve neće očekivati puno uspjeha od naravnih 
sredstava apostolata kao što su komunikaciona sredstva; 
briljantni nastupi, fanfarska veličina, taština »slavnog ime- 
na«, kult ličnosti itd. Izgleda da i u krugovima vjernika 
ponekad nastupa ta zaraza kulta ličnosti, jer im i katolička 
štampa nameće neke idole, pa bili oni i karđinali, kao .da 
su proroci i iznad Pape, zaboravljajući pri tome da je 
Primat u Papi, i da nije toliko važan koji sadi, niti koji 
zalijeva, koliko je važan Bog koji čini da raste (1 Kor 3, 7). 

Osim toga, apostolat je zahtjev spasiteljske ljubavi, pa 
(se mora vršiti u znaku unutarnje svetosti kolikogod je 
moguće. Apostolat je ljubav u pokretu, ali ljubav se ne 
kreće ako prije nije ljubav, tj. krepost i revnost za Božju 
stvar, a i Crkva je Božja stvar. Katarina će reći da se 
čavao ne tjera s đavlom, tj. da se grijeh ne tjera grijehom, 
nego krepošću i svetošću, Ako je Katarina: izvela to čudo 
spajanja najintenzivnijeg kontemplativnog života s aposto- 
latom ili aktivnom ljubavi, ona je naglasila da tako mora 
uvijek biti. Prema tome posve je iluzorno raspravljati o 
apostolatu, o.obnovi Crkve, ako se duhovnom odgoju ne 
dade mjesto koje mu pripada, a to je: PRVO mjesto. 


= drJ. Kuničić > 


TEROR U CRKVI ŠUTNJE 

Ovih dana, razmišljajući o smrti generala de Gaullea, 
sjećala sam se svibnja 1968. Činilo se tada, toga frenetičnog , 
mjeseca u Parizu, da je Francuska u rasulu: činilo se da su 
slomljene sve stare sigurnosti, da je paralizirano sve osim 
fantazija »nove ljevice«, da vlast leži na pločniku kao krpa.“ 
Onda je, kažu, general de Gaulle jednog dana rekao: »Od- 
mor je završen«. I, kao na znak zvona, izišla je na ulice 
Pariza »stranka straha«, le parti de la peur: stotine i sto- 


tine tisuća ljudi stare nacije, golemo mnoštvo koje je .do- 
tad šutjelo u strahu i potištenosti. Nikad Pariz nije vidio 
tako veliku, tako čvrstu povorku. Novinari, promatrači svi- 
banjske anarhije, osupnuto su gledali to mnoštvo u odluč 
nu, oslobođenu hodu, i pitali su se: pa gdje su ovi ljudi 
dosad bili? m 
To mnoštvo građana. Pariza, ta »stranka straha«, ta 
»šutljiva većina« pokazala se u svojoj nerazorivoj snazi 
netom je General rekao bezumlju i fantaziji jasno i ne 
dvosmisleno: dosta! Dok nije progovorio, dok nije zazvonio 


. svršetak. »odmora«, šutljiva većina nije se vidjela i nije se 


čula. Vidjeli su se samo barjaci anarhije i fantasti pod 
njima, i čule su se samo njihove krilatice i njihova trabu- 
njanja. »Stranka straha« šutjela je u strahu, u potištenosti, 
u obeshrabrenosti, šutjela je zato što se bojala da je na- 
puštena i prepuštena valu anarhije. Netom je osjetila da 
nije tako, netom je shvatila da General ne kani popustiti 
ni kapitulirati, izišla je na ulice, I val anarhije i fantazije | 
splasnuo je odmah, raspršio se naglo i jadno. 

Crkva danas prilično sliči Parizu iz svibnja 1968. Anar- 
hija i fantazija veselo haraju u njoj, vlast je paralizirana, 
većina vjernika šuti potištena i obeshrabrena, sve je kao 
u “rasulu, a u tom rasulu razni manipulatori zanosno dekla- 
miraju »crkvenu obnovu«, gargarizirajući se Koncilom i vi- 
še.manje otvoreno proglašujući slaboumnikom ili budalom 
svakoga iko.se ne da od njih manipulirati. | 
“Počelo se S time da se »šve dovelo u pitanje«, pa i to 
što je Drugi Vatikanski Koncil uopće, bio. Ono što je Kon- 


cil bio sadržano je-u njegovih šesnaest konačnih dokume- 


nata, ali to, kanda, nije najvažnije. Najvažnije, čini se, jest 


turnačenje tih dokumenata. Vjernici tradicionalnog katoli- 

cizma smatrali su dosad da je za tumačenje svih dokume- 
nata crkvenog Učiteljstva kvalificirano samo to isto Uči- 
teljstvo, to jest Papa i biskupi. Ali danas su u tome: tuma- 
čenju. mnogo glasniji pojedini teolozi: Papu, kad upozorava 


na razna njihova sumnjiva tumačenja, slabo tko sluša, a 


k tome — više tih katedratika veli da i Papu treba »redi- 
menzionirati«. Biskupi pak ili su i sami zaneseni frenezi- 


jom novih teologa ili su, mnogo češće, od njih intimidirani, 
pa se ne usuđuju odlučno nastupiti ni onda kad po savjesti 


znaju da bi to morali. I tako se teror novih teologa razvija 


nesmetano, kao šuma zastava anarhije: velim teror, jer već 


.jednom tu stvar treba nazvati pravim imenom. 


Pau 


u 


i 


Taj j je teror većinom nasmiješen a ne namršten, ali je 
svejedno teror; a uostalom, osmijeh mu je ili sarkastičan | 
ili lažan. Taj teror propovijeda ljubav prema svakomu, ali 
stvarno je pokazuje samo prema svojim istomišljenicima. 
u Crkvi, a izvan Crkve samo prema onima koji ga smatraju 
velikim i pozitivnim napretkom Crkve. Taj teror propovi- 
jeda »dijalog« tako unktuozno i bestidno da je to već ad 
nauseaim, ali »dijalogizira« u Crkvi samo s onima koji ga 
amenuju, a izvan Crkve samo s onima koji mu povlađuju. 
Ako mu se netko odupre, doživjet će ili to da će ga ismijati 
i proglasiti okaminom, olupinom i integristom, ili — mnogo 
češće —- to da će ga jednostavno pokopati šutnjom. Prije 
su katolici, u nekim zemljama, bili zvani: »Crkvom šutnje« 
zato što im drugi, izvan Crkve, nisu dali govoriti. Danas 
ti drugi, barem u nekima od tih zemalja, puštaju katolike 
da govore što :'hoće.. Ono što danas svodi na šutnju golemo 
mnoštvo katolika nije izvanjska prisila, nego teror u samoj | 
Crkvi: teror »progresističkih« krugova koji suse. nametnuli 
kao jedini koji su Koncil zaista shvatili, kao jedini koji. su 
ga valjani tumačiti. ' ' 


Ono pak što taj teror »tumači« pod firmom Koncila 
i »koncilske obnove« zapravo je razaranje katoličke vjere 
i Katoličke Crkve. Ali reci im to u lice, reci im to jasno 
i nezavijeno — nasmiješit će ti se sažaljivo, kao budali koja 
nije podobna »razumjeti«. Dakako, treba »razumjeti«: ne 
ruše oni vjeru, ne razaraju oni Crkvu, oni samo hoće vjeru 


»prikazati modernom čovjeku njegovim jezikom«, a Crkvu 


oni hoće »obnoviti«, »pomladiti«, »vratiti izvorima«. Dekla- 
miraju to do dosade, i čak se naivno (koliko naivno?) čude 
kad ih »ne razumiješ«, kad. ne padaš u zanos pred tim 
dekiamacijama. ' 


 »Prikazati kršćansku vjeru modernom čovjeku njego- 
vim jezikom«, čini se da u prvom redu znači: govoriti 
mutno, nejasno, višeznačno. Već samo isticanje krš šćanskoga 
naziva i zapostavljanje katoličkoga tu mnogo govori. Jer 
to nisu istovjetni pojmovi: može se biti kršćanin a da se 
ne bude katolik. Katolicizam znači jednu sasvim preciznu, 
sasvim određenu interpretaciju kršćanstva: interpretaciju 
koja se prilično razlikuje od pravoslavne, a još mnogo više 
od raznih protestantskih interpretacija. »Kršćanin« nije:po- 
jam posve jasan i definiran sam po sebi; »katolik« jest, 


. barem je dosad bio, I upravo zato teroristi nove teologije 


izbjegavaju riječ katolik, a riječ kršćanin ponavljaju veo- | 


ma često i egzaltirano. Spomeni im katoličku dogmatiku;, 
i mnogi od njih naprosto će ti se narugati. Spomeni im. 
kako je tebe tvoj vjeroučitelj učio da moraš, treba li, i 
mučeništvo podnijeti ne samo za cjelokupnost katoličke 
vjere nego i za jednu jedinu katoličku dogmu, i nasmiješit 
će ti se tugaljivo. Govori im o Bogu Radikalno Drugomu, 
Stvoritelju, Zakonodavcu i Sucu, pa će ti poručiti — kako 
je meni jedan od tih terorista poručio — da njima takav 
Bog »ne treba«. Njima treba Isus Krist, samo i jedino Isus: 
Krist. Vele tako kao u požaru ljubavi, kristuju peanski, ali 
Pitaj ih čisto i bistro: tko je Isus Krist? — i odgovorit će 
ti vijugava magla. Reci im što je tebe ivoj vjeroučitelj: učio 
o Trojstvu, istočnom grijehu, Inkarnaciji i Otkupljenju, i 
nasmiješit će ti se ezoterički: »Od mene nećete čuti što ste 
slušali od svoga vjeroučitelja« (ne izmišljam ništa: sve se 
to meni dogodilo, a onaj koji mi je tako odgovorio jest 
svećenik kojemu je dana vlast naučavanja vjere u Kato- 
ličkoj Crkvi!). Krist, vele, znači »Božje učovječenje«. Ali 
pitaj ih: mislite li vi time isto što Katolička Crkva vjeruje 
i naučava o Inkarnaciji Druge Božanske Osobe? — i opet 
će se zaviti u nasmiješenu maglu. Krist, vele još, znači 
»totalno oslobođenje čovjeka«. Ali pitaj ih, pitaj ih. uporno, 
traži odgovor jasan i nedvosmislen: oslobođenje od čega? 


— i odgovorit će ti brutalno, ako si toliko uporan da ne 
odustaješ od pitanja: »To od mene nećete čuti« (i opet 
velim, ne izmišljam ništa, navodim od riječi do riječi odgo- 
vor jednog svećenika. (jednog malog barjaktara nove teolo- 
gije u lijepoj našoj domovini). Reci im zabrinuto: mene: 
su učili, po svetome Pavlu, da je kršćanska vjera uzaludna 
ako Krist nije uskrsnuo, a dokazom Uskrsnuća Crkva je 
uvijek smatrala Prazni Grob... — i nasmiješit će ti se 
zanosno sliježući ramenima nad argumentom  Praznoga 
Groba: »Gospodin je živl« U nas još.nemaju drskosti otvo- 
reno reći — barem ja to još nisam čula — da fućkaju na 
argumenat Praznoga Groba; ali velečasni Jean-Claude Bar- 
reau, svećenik pariške nadbiskupije i" pisac. neoteoloških 
hitova, to lijepo izjavljuje novinarima: »Je m'en moque si 
le tombeau a ćtć- trouvć vide! Le Seigneur “est vivant!« 
li s'en moque, blago njemu, ali, ako Grob na Golgoti nije. 
nađen prazan, kako spriječiti čovjeku odgojenu na logičko 
mišljenje da logički do kraja domisli što to zapravo znači 
da Grob možda i nije nađen prazan? Jer, ako nije nađen +: 
prazan, mrtvo tijelo skinuto .s križa bilo je u njemu, i bilo 

šo 


na. 
je mrtvo! 1, ako je bilo mrtvo i mrtvo u njemu ostalo, 
onda je i istrunulo kao tijelo svakoga mrtvog. čovjeka, 
i što onda uopće znači Uskrsnuće Gospodina Našega Isusa, 
Krista? Javio se učenicima? Pa i sveci su se javljali vjer-, 
nicima u svome ljudskom liku poslije svoje tjelesne smrti, . 
i nitko nikad nije zato tvrdio da su sveci uskrsnuli u svome 
proslavljenom tijelu. A uz to, ako su učenici vidjeli Go- 
spodina a Grob se nije našao prazan, iko mi jamči da 
učenici nisu bili naprosto vizionari, vizionar može vidjeti . 
štošta i kad objektivno ne vidi ništa, Konstantin imperator 
vidio je i Apolona! Reci im tako, insistiraj na argumentu 
Praznoga Groba, pa će ti učeno dobaciti da »Uskrsnuće: nije. 
puka fizička reanimacija«. Odgovori im da to-i sam. znaš, 
spomeni da. znaš kako je za viđenje Uskrsnuloga: bio iu 
zotu Uskrsnuća potreban čin vjere a ne. samo . svjetlost 
i zdrav očni živac, dodaj da zato u onu zoru na Golgoti 
Josip Flavije ili Tiberije imperator ne bi bili vidjeli ništa, 


odok bi Petar ili Ivan bili vidjeli, ali da ipak samo Pražni 


Grob može jamčiti za istinitost viđenja Petra ili Ivana“ > 
i opet će ti samo zapjevati: »Gospodin je živi« Živ u' Pro- 
slavljenom tijelu sve i ako mu je tijelo Skinuto s križa 
i istrunulo?... Ponovi to tjeskobno, pa će te proglasiti 
gnjavatorom koji »ne razumije«. A što da razumijem? Da 
je Logos nelogičan? Da su Grci bili u zabludi kad su izmi- 
slili logiku? : 


Takav su kaos napravili od. stare. i jasne katoličke 
dogmatike, tako su sve zatutuljili i zamumuljili — i onda: 
se još čude i jauču što crkvena obnova ni pet godina nakon 
Koncila nije procvjetala. Ali što može procvjetati na žitkom 
pijesku neoteoloških elukubracija? »Moderni čovjek«, o ko- | 


ojemu tako uporno i dosadno govore, ' pun je već i “sam 


magle i nesigurnosti, i zašto bi morao baš trčati i u miste-.. 
ričku neokršćansku maglu | — o kojoj mu više ni oni koji 

ga u niu zovu ne znaju reći čak ni to od čega se ona uopće 
sastoji? Zatvaranje Boga u rebus, neomanija, kronolatrija, 


proksimolatrija, klečanje: pred. svijetom -— time se mogu 


zanositi samo »inženjeri duša« koji su spremni platiti svaku. 
cijenu samo da ostanu ono što žele biti: to jest, upravo 
»inženjeri duša«! Vladati, vladati po svaku cijenu, pa i po 
cijenu nazivanja vlasti služenjem | svijetu! Manipulirati du- 
šama, uvijek i iznova, pa i po cijenu razaranja katoličke _ 
vjere, ako drukčije više ne ide!- Tek — svijet je manje. glup 
nego što to misle ti reformatori koji se sad tako užurbano _ 

:i zadahtano u njega zaljubiše. Svijet ne nasjeda, nego čini 
naprosto ono što je svijet uvijek činio: jedan njegov dio 
ostaje ravnodušan, a drugi njegov dio instrumentalizira tu 
neoteološku viražu u svoje svrhe, kako je s raznim takvim 
viražama uvijek i bivalo, od Konstantina ovamo. 


Duhovni život, molitva, post, uopće sva sustavnost i 
strogost religioznog života — sve se to ne da upotrijebiti 
u eskalaciji »ponovnog osvajanja svijeta« (pod firmom po- 
novne evangelizacije, dakako), i zato je sve to postalo samo 
. luksus za takozvane integriste, Postu i nemrsu novi .se 
reformatori čak izruguju: na primjer, u jednom žarištu te 
nove »reforme« sažaljivo su ismijali mladića (akademski 
naobražena) koji je uljudno odbio ponuđene mu “sendviče 
s mesom, jer je bio utorak, a u njegovoj bosanskoj obitelji, 
reče. mladić, ne mrsi se utorkom već: stoljećima, na čast 
svetomu Anti a za pokoru za grijehe, Ismijaše ga s otrov- 
nom nježnošću, pokroviteljski, biva: nije se još »preodgo- 
jio«. Ima i više takvih slučajeva, Post «i nemrs, kažu, to 
je za duhovno neodrasle, to je režim Zakona, a »mi smo 
“od Zakona oslobođeni«, Oslobođeni, jasno, ako ćemo, se 
igrati Marciona, pa uzimati iz Novog Zavjeta samo ono 
što nam se sviđa, a marljivo brisati šutnjom tvrdu činje- 
nicu da je po Zakonu i te kako postio i molio i hodočastio 
upravo onaj Isus od kojega sad prave »Verbum bez sub- 
.jekta i objekta« (Andrć Lacoque dixit), Isus koji je i rekao 
da ni slovo ni kovrčica slova iz Zakona neće proći dok se 
sve ne. ispuni — što se također zdušno prešućuje u kristu- 
jućim zanosima današnjim! A glede posebno molitve, .du- 
hovnog razmatranja, unutarnje discipline duhovnog života: 


-— kad o tome govoriš mladim adeptima novih reforma- 
tora, dobivaš neodoljiv dojam. da zapravo i ne znaju o čemu. 
govoriš. Molitva je njima, čini se, isključivo i samo komu- 
nitarna liturgija (ali komunitarna samo između njih, ne s 
ostalim pukom. Božjim: odvajaju se.oni posebnjački na tu 
 komunitarnu liturgiju), a kad je riječ o ostalim elementima 
duhovnog života, djeluju. ti neokršćani kao one stare zem- | 
ljopisne karte nejasnih i netočnih obrisa, u koje stari geo- 
grafi nisu znali što ucrtati. Katkada su na te puste prostore 
upisivali siglu H. S. L., hic surit leones:-i danas, katkada, 

kad vidiš izbliza kakva je duhovna pustoš i divljina u reli- 
.. gloznoj intimi tih deklamatora komunitarne mise, moraš se 

SJetiti i i tih triju slova davnih geografa. 

Ali oni »idu na pričest«. To je sve što ti kakav. duhov-- 
nik tih pustih prostora »nove pastorale« znade reći o njima, 
o tim mladim egzaltadosima koje nitko ne uči moliti: »Pri- " 
češćuju mi se pod svakom misom«. Pričešćuju se, dakako, 
lako se pričešćivati i svaki dan kad se sakramentalna auri-, 
kularna ispovijed veselo gurnula u kut. Ne treba, vele; 
ljude maltretirati tom tridentinskom, juridičkom formom 
ispovijedi; Bog je dobar, vele, Bog će oprostiti iskrenu po- 
kajanju. Krasno, tek — sve te zanosne deklamacije o Bož- 
jem milosrđu djeluju zapravo nemoralno, «sve je to stari . 
laksizam u novom ruhu, ponižavanje Boga na mjeru. čo- 
vjeka, u nesposobnosti i bezvoljnosti da se čovjeka uzdigne 
k Bogu. Jednu takvu krizu Crkva je već proživjela u XVII 
* stoljeću, bilo ih je i tada mnogo koji su vjerovali da čine 
čast Božjem milosrđu udarajući na strogost religioznog «ži-. 
vota, na duh pokore, na »Krista usko uspravnih ruku«: ali 
vrijeme je pokazalo da nisu oni bili dostojanstvo i snaga 
Katoličke Crkve. “a 

Spomenuh prije klečanje pred svijetom. To je glasovita 
izreka Jacquesa Maritaina iz njegove velike knjige Le Pay- 
san de la Garonne: »l'agenouillement devant Je monde«. Ta 
knjiga nije u nas prevedena ni do danas; u Italiji uspjelo 
se izdati njezin prijevod tek dvije godine po objavi izvor- 
nika. To prešućivanje velikih katoličkih upozorenja, to na- 
stojanje da se veliki katolički glasovi, što se dižu protiv 
neoteoloških smutnja i neopastoralnih neodgovornosti, za- . 
stru šutnjom što je dulje moguće — to je jedan od znakova 
koji u ovome manipuliranom crkvenom metežu .najviše -za-. 
brinjuju. Nije Jacques Maritain jedini koji vidi da se novim 
»inženjerstvom duša« katolička vjera razara : i Katolička“ 
Crkva rasipa: Hans Urs von Balthasar (Cordula oder der | 
Ernstfall), Louis Bouyer (La Dćcomposition du catholicis- 
me), »Hermas« (Les Prčtres ont-ils: perdu la mćmoire?), 
Andr€ Manaranche (Franc-parler pour notre temps), da na- 
brojim samo. nekoliko najnovijih i najlucidnijih upozorenja, . 


kažu to isto. A sva ta.imena nisu imena integrističkih oka- 


mina, sve su to velika imena moderne katoličke misli, na 
nekima -od tih imena ležao“ je: još jučer odium Svetoga 
Oficija. I: kad baš ti, kad baš takvi ljudi upozoravaju da 
egzaltiranost nove teologije razara katoličku vjeru i poni- 


zuje Katoličku Crkvu na klečanje pred. svijetom,, onda to M 


znači da je situacija skrajnje ozbiljna i opasna, i da je 
.skrajnji čas pozorno poslušati ta visoko kvalificirana kato- 


lička upozorenja, da je skrajriji čas upoznati.ih s najvećom 
pomnjom “i nad njima se najozbiljnije zamisliti. Ali ne: 
»inženjeri duša« odlučiše drugačije, udariše tabu na te tek- 
stove, učiniše ih nedostupnima svugdje gdje su mogli; a 
ako o tim tekstovima uopće nešto govore, kažu sa svojom 
karakterističnom nasmiješenom tugaljivošću da im je »Žao« 
o što su se ta velika i nekad napredna imena dala impresio- 
nirati suvišnim strahovima. Jedno je od tih imena kardinal 
Danićlou, onaj Jean Danićlou kojega su još jučer smatrali 
dijamantnim vrškom obnove katoličke teologije, a danas 
ga već proglasiše »posljednjim braniteljem konstantinizma 
na najvišem nivou«, i pokapaju njegove tekstove šutnjom 
tvrdom kao molibden, i prešućuju njegove konferencije, 
prešućuju iznad svega ono najstrahovitije na čemu kardinal 
Danićlou u posljednje. doba najviše insistira: »On ne parle 
plus de Dieu«, ne govori se više o Bogu! 0. svemu (i sva. 
čemu govore neotriumfalisti teološki danas, o svemu i sva- 
.čemu, a najradije i najviše o onomu što im se čini naj- 
konjunkturnijim, ali o Bogu ne! Diže se u svijetu pogubna 
o»teologija smrti Božje«, a neoteolozi katolički ljubezno i 
upravo lakajski o njoj diskviziraju, i dotjeralo se već dotle 
da najglasniji, najjači, najžarči glas. protiv te luđačke »teo- 
ologije smrti Božje« nije glas intimidiranih, osamljenih, stu- 
pidnim katoličkim snobizmom  preziranih katoličkih. misli-- 
laca, nego. glas Rabbi Abrahama Joshue Heschela! »Rabbi 
Heschel razara teologiju smrti Božje ognjem . Gorućeg 
“ Grma«, piše odahnuvši katolički književnik Antonio Baro- 
.lini, i sam preziran i guran u kut od istih neomanijaka. 
Rabbi Heschel, u ovoj freneziji samorazaranja što huji hi- 
storijom, viče riječ Vječnoga glasom Ozeje, Proroka: »Vi 
ćete biti Moj nenarod a Ja ću biti vaš ne-Bog!« Rabbi 
Heschel ne boji se da će ga itko proglasiti mumijom zato 
što svim srcem, svom dušom, svom snagom svojom brani 
transcendentalnost Boga Stvoritelja, Zakonodavca i Suca. 
Rabbi Heschel zna da je njegov narod četrdeset godina 
“hodao pustinjom noseći baš jednu mumiju, mumiju Josipa 
od braće prodana; i zna da su veliki Učitelji njegova na- 
roda, pitajući se zašto je baš trebalo tu mumiju nositi 
pustinjom u hodu živoga puka, odgovarali: zato što je Josip 
vršio zapovijedi Vječnoga, zato što je obdržavanje . zapo- 
vijedi Gospodnjih jedina sigurnost za trajanje naroda Bož- 
jega u vremenu. To isto znao je i Papa Pio: IX: Serva 
ordinem et ordo servabit te! Ali 'spomeni “danas Rabbi 


“ 


Heschela, pa će te proglasiti judaizantom, i spomeni. Pija. > 
IX, pa će te proglasiti integristom i papolatrom. A ipak: | 
kad danas televizija jedne katoličke Italije želi suprotsta- 
viti vjeru. u živoga Boga teolozima »smrti Božje«, ne zove: 


Hansa Kiinga ni Edwarda Schillebeeckxa, nego zove Rabbi < 


Heschela. I ipak: u doba Pija IX, i sve dok je Katolička 
Crkva integralno stajala u kontinuitetu katoličke tradicije 
kao u doba Pija IX, Katolička Crkva bila je bogata obraće« 
nicima, i bili su mnogi. od njih ljudi velike. vrijednosti i 
velika imena, i uza sva vremenita zla Katoličke Crkve znali 
su u njoj vidjeti znak živoga Boga dignut među narodima.“ 
A danas... ' e 

Danas. se o Bogu ne govori, danas se kleči pred svije- <. 
tom, danas se zadahtano trči u Vjetru Historije, danas su 
oborene brane stare katoličke strogosti, danas se Evanđelje 
traumatično zove Veselom Viješću, danas je rječnik katolič: 
kih »inženjera duša« sav pun slavlja i veselja, danas se čak. 


tvrdi da »nije toliko važno što o Kristu vjerujemo koliko da“ 


smo u Kristu zajedno«, maše se dakle čak veselim zastava«. 
ma vjerskog pluralizma i subjektivizma (a što je Katolička 
Crkva izbor vjere po osobnom ćefu uvijek zvala herezom, 
grčki airesis i ne znači drugo nego izbor -—o tome se mar- : 
ljivo šuti, o tome se ne smije govoriti, to će svršiti u mnogi “ 
manipulatorski koš sve ako se to i usudiš napisati, sve i 
ako to napišeš navodeći doslovce Papu Pavla Šestoga) -— da- 
nas je sve to tako, danas se traži najmanji zajednički naziv- 
nik, mininazivnik, i čak se i o njemu nerado govori što ;je, 
pa gle: obraćenja na katolicizam presušila nekako. Napros-| 
“ to, slušajući nove reformatore, ne znaju ljudi više na.što 
bi se obraćali, postaje pače pitanje i treba li se uopće obra: 
ćati. Pierre Debray, obraćenik s ateizma (obratio se u doba 
prije ovog muteža), spomije karakterističnu zgodu: slušaju- 
ći jednog svećenika, adepta nove teologije i korifeja nove .- 
pastorale, jedan je protestant pitao: »Mon pčre, da nismo 
izmijenili uloge? Da nisam ja postao katolik, a vi protes- 
tant?« (Dakle, Pierre Debray proglašen je integristom, “a 
arciprogresisti današnji, tako zaokupljeni refabrikacijom 
vlastitoga ideološkog djevičanstva, gdje bijahu kad je Pier- 
ore Debray, razgovarao s Mauriceom Thorezom?) Louis 'Bo- 
uyer, oratorijanac, obraćenik s protestantizma, veli da ka- 


tolički modernisti trče danas za otpacima protestantizma. . 


Nešto slično napisao je i Karl Barth, valjda najveći protes- - 
tantski um poslije Martina Luthera, u jednom od svojih po- : 

sljednjih. tekstova, koji se. smatra njegovom duhovnom Opo- 
rukom, Ali i ta se oporuka . Karla Bartha marljivo pokapa 
šutnjom, a dotle se mladi adepti raznih. neoteologa upravo 
. hvale kako su odbacili neke »katoličke natruhe« (na prim- 
:jer čašćenje Marije i svetaca), i kako. su »dosta ioga preu- 
zeli. iz protestantizma«, Čuju se takva hvalisanja čak i ov- 
dje; u ovoj staroj hrvatskoj , provinciji katolicizma, u ovoj 
zemlji bana Tome Bakača i njegova saborskog govora. o tri 
rijetke koje su nam još ostale i koje ćemo dati piti svima 
okoji bi htjeli protestantizam prenijeti k nama. Čuje se to 
hvalisanje snobovsko, umišljeno, lakajsko, iz usta mladuna- 
ca koji nikad nisu ni vidjeli kako uopće izgleda jedan spis 
Martina Luthera ili Jeana Calvina — ili Karla Bartha! 


Obraćenja na katolicizam dakle gotovo. presahnula — 
zašto bi ih-i bilo, kad crtači »novog lica Crkve«. naprosto . 
brišu sve crte uopće s lica Katoličke Crkve, i prave od ioga 
lica samo mutnu mrlju, u kojoj je nejasno sve, a najprije 
to što je ona zapravo, Kad se prestane jasno govoriti o. Bo-: 
gu, nikakva jasnoća nije više moguća, Kad se prestane go“ 
voriti da je Bog Radikalno Drugi a ipak prisniji čovjeku: 
od njega samoga, kad se zabaci Augustinov »Noverim me 
: noverim 'Te«, kad se prestane isticati da čovjek u biti pred 
Bogom stoji sam, da je Bog dimenzija unutarnjega osob- 
nog života, kad se zastru ili i izbrišu katoličke vertikale, kad 
se. Bog svede na horizontalu ljubavi prema bližnjemu (lju- 
. bavi većinom verbalne, uostalom), kad se jedinstveni odnos , 
ja/Ti raspline u maniji religioznog kolektivizma (koji je naj- 
pogodniji za kolonizaciju | trane »inženjera duš&«!) — 
onda više ne može biti obi a na katolicizam, onda mo- 
že biti samo to da se naj čena katolička forma nekih 
mladih duša kontaminira i falsifičira neomanijom i krono- 


 latrijom. I doista, aficionados raznih neoteologa više su 


smućeni mladići i djevojke iz starih katoličkih obitelji nego 
prihodnici iz agnosticizma ili ateizma. Pri tome osobito za- 
brinjuje. to da manipulatori »crkvene. obnove«, nerado. spo- 
«minju primjere mogućnosti autentičnog obraćenja, osobito 
ako u tim“ primjerima ima. mističnih elemenata, izravnih 
Božjih prodora u svijest i savjest. Karakterističan je za to 
slučaj Andrća Frossarda: njegova knjiga o njegovu obra- 
ćenju. (Dieu existe, je L'ai encontrć) previše je odjeknula 
svijetom a. da bi je se moglo sasvim prešutjeti u: namipula- j 
torskim žarištima: progovorilo_ se dakle i o njoj, instru- 
'mentaliziralo se. njezino svjedočanstvo. koliko :se moglo, ali 

ima neoteoloških rezervata za koje se ta knjiga ne prevodi, 
i postoji u rečenim žarištima precizna odluka da se šutnjom 
pokopa Frossardovo žaljenje što se danas malo govori o 
Bogu, što teolozi danas govore o svemu samo ne o Bogu. 
Dok Arnoid Mandel, Židov, kaže da bi on, Arnold Mandel, 
dao spomenutoj knjizi katoličkog konvertita Andrća Fross- 
arda najveću židovsku književnu nagradu, kad bi takva na- 
grada u Francuskoj postojala — dotle Gilbert Cesbron, ve-' 
seli i logoroični Aljoška budalica, francuskog katolicizma, 
zanosno izjavljuje: »Frossard govori o Bogu, ali mene za- 
nima samo Krist« — i ta zanosna marcionska blasfemija 
Aljoške budalice marljivo se tiska u golemim katoličkim 
nakladama namijenjenim najširoj potrošnji, u. Francuskoj 
i drugdje, dok Andrć Frossard ostaje cavalier seul, kao“ i 
naslov njegove rubrike u Le Figaro! 


Ono pak o čemu se, čini se, najmanje smije govoriti 
(jest to da Andrć Frossard ipak nije sam. Jer ima ipak, i da- 
nas, slučajeva autentičnog obraćanja na katolicizam, baš 
na katolicizam rimski i apostolski koji 'se Frossardu otkrio 
u onom jedinstvenom času modre svjetlosti . pred izloženim 
Svetotajstvom. Frenezija kronolatrije i trčanja za raznim 
ideozofskim otpacima čini upravo sve da Katoličku“ Crkvu : 
“istrgne iz njezinih stožera, a gle: tko se zaista obraća, ob-. 
raća se ne toj freneziji nego baš tim vjekovnim stožerima. | 
Čak u Švedskoj, zemlji gotovo potpuno raskršćanjenoj, jav- 

ljaju. se u posljednje doba, i baš među mladom inteligenci- 
jom. visoke naobrazbe, slučajevi obraćenja na tradicionalni, 
vertikalni katolicizam. Ali u rezervatima neoteologa o tome 
'se radije šuti. Kao što se šuti i o tome da se krize zvanja 
i znaci rasula vide samo u onim sjemeništima i redovnič- 


kim zajednicama gdje je princip autoriteta, discipline i du-. 
hovnog reda veselo odbačen u ime. »koncilske obnove« (1).i 


»čistog Evanđelja«,; dok ni krize ni rasula nema u strogim, 
i baš kontemplativnim!, redovima koji otklanjaju veselu i 
. neodgovornu igru samouništavanja. Ali to je tabli, o tome 
se ne govori, nego se rasulo radije šminka gnjavatorskim 
tumačenjima o .»koncilskoj obnovi«. 


A stranka straha, šutljiva većina, šuti i trpi. Udaraju je 
u samo srce: prezirno je. puštaju da sama ili tek uz vodstvo 
kakve redovnice moli svoju krunicu (gotovo je već nemogu- 
će vidjeti svećenika koji predvečer s pukom Božjim | imoli 
krunicu u crkvi!); njezina hodočašća — koja su naši stari : 
zvali putima Božjim — tumače s visoka »sociološki (biva, , 

tko je bogat ide na izlet na Bermude, a tko je siromah ide 

na hodočašće u Sinj); za misu njezinih žarkih stoljeća vje- 

“re kažu da nije bila prava liturgija (gle, a mi smo uvijek: 

mislili da.je bila, da je čak toliko bila leith ergon, zajed. 

ničko djelovanje vjere, te. je i smrt mogla pretvoriti u us 
. krsnuće; i prožimao nas je plamen blagoslova i zahvalnosti 

do srži u kostima; kad smo čitali o onome našem bratu u 

vjeri, sinu Francuske, prvorođene kćeri u istoj ćeliji Gesta- 

poa: »Brzo recite misu, tako će moja smrt postati uskrs. 

nuće«); vulgarno, izruguju njezinu privrženost toj misi za 

koju su njezini oci ginuli u vjerskim ratovima; čašćenje li- 

turgijskoga latinskog jezika i čežnju. za njim, koji je bio 

znak kontinuiteta Crkve u vremenu i njezine univerzalnos- | 
ti, koji je našu molitvu spajao istim riječima s molitvom 
“otaca naše vjere —- prostački proglasiše sličnim slini što: 
psu curi pred predodžbom jela; i vjeru koja je izdržala sva 
progonstva snagom svete tišine i sabranosti u misi stolje- 
ća drsko ponizuju plitkim duhovitostinmia, kao što je ona, 

nedavno također dobačena na ovim našim meridijanima kao 
i ono o psu i slini, da je narod na tridentinskoj | misi dobi- 
vao samo »svoj dio glazbe i tamjana«. - 
Stranka straha, terorizirana, potištena, šuti i trpi. Ali 
kad bi se i u Crkvi našao jedan general de Gaulle, koji se. 
ne bi dao intimidirati, koji ne bi smatrao da histeriju raza- 
ranja može smiriti: monolozima na terasi Helsingora, koji 
bi odlučno znao reći dosta anarhiji, drskosti i snobizmu. -— 
dogodilo bi se isto kao onoga dana u Parizu, kad je zazvo- 
nio svršetak »odmora«, i kad .je stara nacija, koju je Papa 
Ivan XXIII zvao nobilissima Gallorum. gens, izišla na ulice 
Pariza u stotinama i stotinama tisuća svojih ljudi, u odluč- 
nu hodu, konačno ohrabrena, konačno oslobođena straha 


nI i poniženja i gorkog. osjećaja napuštenosti. 


SMILJANA RENDIC 


o CELIBATU 


Kolijevka svećeničkog celibata nije, neki zakon ili zapo- 
vijed koji. bi potjecali, od -:K e: i 
predaja. Isusova riječ: »Ima i takvih koji se odriču ženidbe 
radi kraljevstva nebeskoga« (Mt 19, 12) nije upućena nekoj 
posve određenoj grupi, možda Šu učenika. ili kasnijih 
klerika, nego onima »koji to mogu shvatiti«. A to su oni ' 

